Държавен вестник, бр. 103, 2016 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  103
(2) Минималните размери на процедурните 
помещения, при спазване на изискванията на 
чл. 16 за минимални отстояния и изискванията 
на производителя, са:
1. за работен пост с един уред за скопия 
или графия – 20 m2, с минимална ширина 4 m;
2. за два работни поста с по един уред за 
скопия или графия или с два уреда за гра-
фия – 25 m2 с минимална ширина 4 m;
3. за компютър-томографска уредба – 25 m2, 
с минимална ширина 4 m;
4. за мобилна уредба за графия и/или за 
скопия, тип „С-рамо“, в операционна зала, 
шокова зала или интензивен сектор – 25 m2, 
с минимална ширина 4 m;
5. за катетеризационна лаборатория – 40 m2, 
с минимална ширина 5 m;
6. за мамографска уредба – 9 m2, с мини-
мална ширина 3 m;
7. за уредба за остеоденситометрия – 12 m2, 
с минимална ширина 3 m;
8. за дентална уредба за секторни гра-
фии – 9 m2, с минимална ширина 3 m; ако 
уредбата е към стоматологичен стол в ден-
тален кабинет, се предвижда допълнителна 
минимална площ от 3 m2;
9. за дентална уредба за панорамна графия 
(включително и уредби с триизмерна рекон-
струкция, работещи с техническите параметри 
и размер на работния сноп на панорамен 
апарат) – 9 m2, с минимална ширина 3 m;
10. за уредба за дентална компютърна то-
мография с преобразувател на образа с голям 
размер (с конусовиден работен сноп) – 12 m2, 
с минимална ширина 3 m;
11. за работен пост за близкофокусна (по 
Шаул) или повърхностна терапия – 20 m2, с 
минимална ширина 4 m;
12. за работен пост за дълбока тера-
пия – 25 m2, с минимална ширина 4 m.
Чл. 6. (1) Височината на процедурното 
помещение трябва да е достатъчна, за да 
се осигури нормалното функциониране на 
рентгеновата уредба съобразно начина за 
закрепване и движение на елементите на 
уредбата. Височината на помещението трябва 
да съответства на предложената от произво-
дителя на рентгеновата уредба, но да не е 
по-малка от 2,6 m.
(2) Дентални рентгенови уредби, разпо-
ложени в жилищни сгради, се разполагат в 
помещения с минимална височина 2,4 m.
Чл. 7. (1) За всеки рентгенов кабинет се 
осигурява отделна съблекалня или обособено 
място за събличане.
(2) Броят и видът на съблекалните за всеки 
рентгенов кабинет се определя съобразно пред-
назначението му, използваната медицинска 
технология и организацията на дейностите.
(3) Съблекалните трябва да имат директна 
връзка с процедурното помещение.
(4) На вратите на съблекалните трябва да 
има надписи „Съблекалня“.
Чл. 8. Към рентгенов кабинет, в който 
се провеждат контрастни изследвания на 
стомашно-чревния тракт, задължително се 
осигурява санитарен възел с мивка с топла 
и студена течаща вода, с директен вход от 
процедурното помещение.
Чл. 9. Всички процедурни помещения, с 
изключение на тези за мамография, дентална 
диагностика и остеоденситометрия, на лечеб-
ните заведения за болнична помощ трябва да 
имат един директен вход с ширина не по-малка 
от 1,2 m за преминаване на легла и колички.
Чл. 10. (1) Вратите на фотолаборатория-
та, процедурните и командните помещения 
трябва да се отварят навън, а от командното 
към процедурното помещение – в посока към 
процедурното помещение.
(2) Директните входове към процедурното 
помещение трябва да са с блокировка, непоз-
воляваща отварянето на вратата отвън – брави 
с топка от външната страна на вратата, елек-
трически брави, командвани от рентгеновия 
кабинет, или др.
(3) Блокировката по ал. 2 не се изисква 
за вратата от командното към процедурно-
то помещение и за процедурни помещения, 
когато те са част от сектори с ограничен 
достъп (операционни блокове, интензивни, 
ангиографски структури и др.).
Чл. 11. (1) На вратите към процедурното 
помещение от външната страна се поставя 
знак за радиационна опасност. На вратите на 
рентгеновия кабинет се поставят надписи за 
предназначението на помещението.
(2) Над вратите към процедурното помеще-
ние, без тази откъм командното помещение, 
трябва да има светлинна сигнализация, която 
да се включва автоматично при подаване 
на рентгеново лъчение. Това изискване не 
се отнася за денталните уредби за секторни 
графии с дигитална обработка на образа, раз-
положени към стоматологичен стол в кабинет 
по дентална медицина.
(3) При използване на мобилни рентгенови 
уредби в сектори с ограничен достъп автома-
тична светлинна индикация при подаване на 
йонизиращо лъчение се поставя над вратите 
на процедурното помещение.
Чл. 12. (1) Подът на процедурните помеще-
ния трябва да е от електрически изолационен 
материал, позволяващ влажно почистване и 
дезинфекция, освен ако по технология не се 
изисква друго.
(2) Във фотолабораториите стените и подът 
трябва да са покрити с водоустойчиви мате-
риали, които лесно се почистват и измиват.
Чл. 13. (1) При използване на проявителна 
машина, изискваща зареждане на филмите на 
тъмно, във фотолабораторията се обособява 
„тъмна“ стая и блокировки на вратите към нея.